OpenLLM-France/wikimedia huggingface dataset:
# Heinrich Urban

Heinrich Urban (Berlín, 27 d'agost, 1837 - Idem. 24 de novembre, 1901), va ser un compositor, violinista i professor de música alemany.

## Biografia

De petit, Urban va cantar en la corda d'alt al Cor de la Catedral Reial i més tard fou membre de la Capella Reial. Va estudiar a Berlín amb Hubert Ries, Ferdinand Laub, Friedrich Kiel i també amb el director musical de la catedral de Halberstadt Richard Hellmann i va completar la seva formació a París. La seva composició més destacada va ser el poema simfònic El flautista de Hamelín. També va compondre diverses obertures (Fiesco, Sheherezade, To a Carnival Game), una òpera (Konradin), una simfonia (Primavera), un concert per a violí, obres de música de cambra i cançons. Des de 1881 va ensenyar a l'Acadèmia Kullak. Els seus alumnes van incloure, entre d'altres: la clavecinista Wanda Landowska, els pianistes Ignacy Jan Paderewski i Józef Hofmann així com els compositors Mieczysław Karłowicz, Maurice Arnold Strothotte, Felicjan Szopski, Friedrich Niggli, Max Marschalk, Ernst Baeker i Cornélie van Oosterzee. El seu germà Friedrich Julius Urban també es va fer conegut com a compositor i professor de cant.

## Bibliografia

* W. L. Hubbard: The American History and Encyclopedia of Music: Musical Biographies Part Two. Irving Squire, New York 1908; Textarchiv – Internet Archive. Neuauflage: Kessinger Publishing, 2005, ISBN 1-4179-0713-4, S. 420.

## Enllaços externs

* Heinrich Urban Bach Cantatas (anglès)
* Heinrich Urban. Edition Romana Hamburg.
* Heinrich Urban. Klassika.
* Partitures i fitxers d'àudio d'Heinrich Urban al Projecte International Music Score Library
# Damascus (Maryland)

Damascus és una concentració de població designada pel cens dels Estats Units a l'estat de Maryland. Segons el cens del 2000 tenia 11.430 habitants.

## Demografia

Segons el cens del 2000, Damascus tenia 11.430 habitants, 3.710 habitatges, i 3.079 famílies. La densitat de població era de 458,7 habitants per km².
Dels 3.710 habitatges en un 52,7% hi vivien nens de menys de 18 anys, en un 68% hi vivien parelles casades, en un 11,3% dones solteres, i en un 17% no eren unitats familiars. En el 13,1% dels habitatges hi vivien persones soles el 3,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,08 i el nombre mitjà de persones que vivien en cada família era de 3,38.
Per edats la població es repartia de la següent manera: un 34% tenia menys de 18 anys, un 6% entre 18 i 24, un 33,6% entre 25 i 44, un 21,1% de 45 a 60 i un 5,3% 65 anys o més.
L'edat mediana era de 34 anys. Per cada 100 dones de 18 o més anys hi havia 91,6 homes.
La renda mediana per habitatge era de 71.447 $ i la renda mediana per família de 76.462 $. Els homes tenien una renda mediana de 51.590 $ mentre que les dones 38.731 $. La renda per capita de la població era de 26.659 $. Entorn del 4,2% de les famílies i el 5,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Damascus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Damascus». American Fact Finder. Oficina del Cens dels Estats Units, 12-01-2010.
# Mechanicsville

«Mechanicsville» té aquests significats:
* Mechanicsville (Comtat de Schuylkill), població a l'estat de Pennsilvània dels Estats Units d'Amèrica
* Mechanicsville (Iowa)
* Mechanicsville (Comtat de Montour), població a l'estat de Pennsilvània dels Estats Units d'Amèrica
* Mechanicsville (Virgínia)
# Hermanville

Hermanville és un municipi francès situat al departament del Sena Marítim i a la regió de Normandia. L'any 2007 tenia 111 habitants.

## Demografia
### Població

El 2007 la població de fet de Hermanville era de 111 persones. Hi havia 48 famílies de les quals 13 eren unipersonals (13 dones vivint soles i 13 dones vivint soles), 9 parelles sense fills, 17 parelles amb fills i 9 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 45 eren l'habitatge principal de la família, 5 eren segones residències i 3 estaven desocupats. Tots els 52 habitatges eren cases. Dels 45 habitatges principals, 40 estaven ocupats pels seus propietaris i 4 estaven llogats i ocupats pels llogaters; 2 tenien dues cambres, 4 en tenien tres, 7 en tenien quatre i 32 en tenien cinc o més. 27 habitatges disposaven pel capbaix d'una plaça de pàrquing. A 17 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Hermanville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 4 | 80 a 84 | 0 |
| 4 | 75 a 79 | 8 |
| 8 | 70 a 74 | 4 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 12 | 45 a 49 | 0 |
| 4 | 40 a 44 | 8 |
| 4 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 4 |
| 0 | 15 a 19 | 8 |
| 0 | 10 a 14 | 0 |
| 0 | 5 a 9 | 0 |
| 12 | 0 a 4 | 0 |

## Economia

El 2007 la població en edat de treballar era de 69 persones, 49 eren actives i 20 eren inactives. De les 49 persones actives 41 estaven ocupades (23 homes i 18 dones) i 7 estaven aturades (3 homes i 4 dones). De les 20 persones inactives 8 estaven jubilades, 9 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa immobiliària.
L'any 2000 a Hermanville hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Hermanville a l'INSEE.
* Évolution et structure de la population Fitxa amb el detall de dades de Hermanville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Jack Butler (jiwarli)

Jack Butler (4 de maig de 1901 – 10 de maig de 1986) era l'últim parlant natiu de la llengua australiana jiwarli. Com a últim parlant, va ser la principal font d'informació sobre la llengua. Fill d'un pastor d'ovelles blanc, Dick Butler, i una aborigen australiana, Silver, va ser criat per la seva mare i el seu padrastre, Jinapuka, també aborigen, a Ullawarra Station i Glen Florrie Station, a Austràlia.
A Glen Florrie Station, en el camp d'aborigens, va aprendre llurs llengües i costums cuidant dels més ancians. La seva llengua favorita era el jiwarli, que va aprendre de Wangki o 'Stumpy', com era conegut pels blancs. També va aprendre a parlar jurruru i thalanyji. Va passar gran part de la seva vida adulta a Mount Stuart Station, on va entrar en contacte amb la forma de vida occidental. Es va casar amb Molly Ashburton el 1927 i va tenir quatre fills amb ella. Es va retirar a Onslow en els anys 1970 i va morir a Carnarvon el 10 de maig de 1986.

## Vegeu també

* Llista dels darrers parlants coneguts de llengües

## Enllaços externs

* (anglès) Informació sobre Jack Butler a la Universitat de Melbourne
# Metarossita

La metarossita és un mineral de la classe dels òxids. Rep el nom per la seva relació amb la rossita, on meta es refereix a la deshidratació natural.

## Característiques

La metarossita és un òxid de fórmula química Ca(V₂O₆)·2H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1928. Cristal·litza en el sistema triclínic. La seva duresa a l'escala de Mohs es troba entre 1 i 2.
Segons la classificació de Nickel-Strunz, la metarossita pertany a «04.HD - Inovanadats» juntament amb els següents minerals: rossita, munirita, metamunirita, dickthomssenita i ansermetita.
Les mostres que van servir per a determinar l'espècie, el que es coneix com a material tipus, es troben conservades al Museu Nacional d'Història Natural, l'Smithsonian, situat a Washington DC (Estats Units), amb els números de registre: 95331a i r5707a.

## Formació i jaciments

Va ser descoberta al túnell Arrowhead, al canó de Bull Pen, dins el comtat de San Miguel (Colorado, Estats Units), on es troba associada a rossita, guix i carnotita. També ha estat descrita en altres indrets de l'estat estatunidenc de Colorado, així com dels estats d'Arizona, Nou Mèxic, Utah i Wyoming. A més dels Estats Units també ha estat trobada a la República Txeca i a Rússia.

## Referències

* ↑ «Metarossite» (en anglès). Mindat. [Consulta: 25 desembre 2021].
# Guy Rewenig

Guy Rewenig (Ciutat de Luxemburg, 31 d'agost de 1947), també conegut pel pseudònim Tania Naskandy, és un escriptor luxemburguès. El 1985 va escriure la primera novel·la en luxemburguès, tot i que al segle xix ja havien aparegut poemes i obres de teatre en aquest idioma. Juntament amb Roger Manderscheid, és considerat la tendència actual en les novel·les escrites en luxemburguès.

## Biografia

Nascut el 31 d'agost de 1947 a Ciutat de Luxemburg, Rewenig va estudiar secundària a l'Ateneu de Luxemburg abans de preparar-se per ser professor a l'Institut pédagogique. Primer va ensenyar a l'escola primària de Bettembourg, i a partir del 1971 a Esch-sur-Alzette. El 1984 va deixar l'ensenyament per convertir-se en escriptor a temps complet, marxant a viure a Nospelt.
El 1963 Rewenig va publicar les seves primeres crítiques de cinema al Luxemburger Wort. La seva primera obra "Interview" va aparèixer el 1970, així com Als der Feigenbaum verdorrte, una col·lecció d'assajos. A partir de 1973 també va començar a escriure per nenes,la seva reeixida col·lecció d'històries Muschkilusch. Geschichte fir Kanner es va publicar el 1990. El 1985 Guy Rewenig va publicar Hannert dem Atlantik, la primera noval·la escrita mai en luxemburguès, pavimentant el camí per altres obres de ficció escrites per autors en el llenguatge local. Rewenig escriu en alemany, luxemburguès i francès. La seva novel·la Roman Mass mat dräi Hären va ser traduïda al francès per Jean Portante com La cathédrale en flammes. També ha escrit moltes obres satíriques criticant les deficiències socials i polítiques de la vida a Luxemburg, i ha publicat nombrosos articles en premsa escrita de Luxemburg.
El 1974 va ser un dels membres fundadors de l'Association de soutien aux travailleurs immigrés, i el 2000, juntament amb Roger Manderschied, va fundar l'editorial Ultimomondo, on es publiquen ara les seves obres. El 2010 va publicar la novel·la Sibiresch Eisebunn amb el pseudònim Tania Naskandy, que li va permetre reeditar el Premi Servais.

## Premis

Rewenig ha rebut molts premis a Luxemburg, incloent el primer premi al Concours littéraire national del 1984 i el 1991; el Premi Batty Weber del 2005; el Premi Servais del 2006 i el 2010; etc.

## Referències

* ↑ "Rewenig, Guy", Luxemburger Lexikon, Editions Guy Binsfeld, Luxembourg, 2006. (alemany)
* 1 2 3 "CNL - Rewenig Guy", Centre national de littérature. (alemany) Retrieved 6 February 2011.
* ↑ «Dictionnaire des auteurs luxembourgeois» (en fr, de). [Consulta: 21 maig 2021].

## Enllaços externs

* CNL page on Guy Rewenig with complete bibliography Arxivat 2011-07-23 a Wayback Machine.
* Guy Rewenig at Ultimomondo Arxivat 2011-07-22 a Wayback Machine.
# Damasak

Damasak és la ciutat principal de la zona de govern local de Mobbar. L'any 2006 tenia uns 13.000 habitants. És a una altitud de 309 m al nord-est de Nigèria dins l'estat de Borno, a prop de la confluència del rius Yobe i el Komadugu Gana, està just a la frontera amb el Níger. En els anys recents l'avanç de la desertificació ha estat un problema a Damasak.

## Història

Segons una llegenda, aquesta ciutat hauria estat fundada per Kamkama Modu, un karde del regne de Bagirmi.
Damasak va estar sota la civilització Sao al segle xvi i estava encerclada per murs trapezoidals molt gruixuts. Va ser conquerida per Idris Alooma el 1570 segons esmenta Ibn Furtu.
La localització actual de Damasak probablement no és l'original.
L'explorador alemany Heinrich Barth (1821-1865) va informar, el 850, que Damasak (o Dammasak) s'anomenava "Fatoghana".
El març de 2015, com a mínim 70 cadàvers es van trobar als afores de la ciutat. Aquests cadàvers es van trobar després que s'arrabassàs la ciutat a Boko Haram.

## Referències

* ↑ Mortimore, Michael. Adapting to Drought: Farmers, Famines, and Desertification in West Africa, p. 244 (1989)(note 3 notes that the Komadugu Gana joins the Yobe at Damasak)
* ↑ Murray, Senan (23 January 2007). Nigerian houses swallowed by sand, BBC News
* ↑ Lange, Dierk. A Sudanic Chronicle: The Borno Expeditions of Idris Alauma (1564-1576) According to the Account of Ahmad b. Furtu, p. 44, 120-21 (1987)
* ↑ Shillington, Kevin. Encyclopedia of African history, Volume 1, entry on Borno (Bornu), Sultanate of: Mai Idris Alooma (1571-1603), p. 271 (2005)
* ↑ Diouf, Sylviane. Fighting the Slave Trade: West African Strategies, p. 23-26 (Ohio University Press 2003)
* ↑ Rothmaler, Eva. Place names in Borno and Yobe States (Northern Nigeria), pp. 115, 216 (2007)
* ↑ Three Thousand Years in Africa, p. 200 (1981)
* ↑ Travels and discoveries in North and Central Africa, Vol. II, p. 585 (1857)
* ↑ «Boko Haram crisis: At least 70 bodies found in Nigerian town». BBC News, 20-03-2015. [Consulta: 21 març 2015].
* ↑ Abubakar, Aminu. «Mass grave found in former Boko Haram-held town in Nigeria». CNN, 20-03-2015. [Consulta: 21 març 2015].
# Michael Smith

* Per a altres significats, vegeu «Michael John Smith».
Michael Smith (Blackpool, 26 d'abril de 1932 - Vancouver, 4 d'octubre de 2000) fou un químic, bioquímic i professor universitari canadenc, d'origen britànic, guardonat amb el Premi Nobel de Química l'any 1993.

## Biografia

Va estudiar química a la Universitat de Manchester, on es doctorà el 1956. Aquell mateix any es traslladà al Laboratori de Har Gobind Khorana de la Universitat de la Colúmbia Britànica, i posteriorment es dedicà a la docència a la Universitat de Wisconsin, situada als Estats Units, i finalment a la Universitat de la Colúmbia Britànica, d'on fou nomenat director del Laboratori de Biotecnologia. Smith morí l'any 2000 a la ciutat de Vancouver, ciutat situada a la província de Colúmbia Britànica.

## Recerca científica

Interessat en la recerca científica sobre l'ADN, va buscar mètodes per poder recodificar l'àcid desoxiribonucleic en punts concrets, el que es conegué com a mutagènesi dirigida, per poder variar així la composició, forma i propietats de les proteïnes.
L'any 1993 fou guardonat amb la meitat del Premi Nobel de Química «pel desenvolupament d'un mètode per la mutació, mutagen, de l'Àcid Desoxiribonucleic». L'altra meitat del premi recaigué en Kary Banks Mullis pel desenvolupament de la reacció en cadena de la polimerasa.

## Referències

* ↑ Pàgina de l'Institut Nobel, Premi Nobel de Química 1993 (anglès)
# Guïta

La guïta és un mineral de la classe dels òxids que pertany al grup de l'espinel·la. Rep el nom en honor del professor xinès Xiangping Gu (1964-).

## Característiques

La guïta és un òxid de fórmula química Co$^{2+}$Co$^{3+}$₂O₄. Va ser aprovada com a espècie vàlida per l'Associació Mineralògica Internacional l'any 2017, sent publicada per primera vegada el 2022. Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Geològic de la Xina, a Beijing, amb el número de catàleg: m13711.

## Formació i jaciments

Va ser descoberta a la mina de coure i cobalt de Sicomines, situada al districte miner de Kolwezi, a la província de Lualaba (República Democràtica del Congo). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Guite» (en anglès). Mindat. [Consulta: 4 juliol 2021].
* ↑ Lei, Zhilan; Chen, Xinghai; Wang, Jianxiong; Huang, Yingchun; Du, Fangfang; Yan, Zier «Guite, the spinel-structured Co 2+ Co 3+ 2 O 4, a new mineral from the Sicomines copper–cobalt mine, Democratic Republic of Congo». Mineralogical Magazine, 86, 2, 01-04-2022, pàg. 346–353. DOI: doi:10.1180/mgm.2022.27 [Consulta: 31 gener 2023].
# Zoonímia

La zoonímia és la part de l'onomàstica que estudia els noms propis d'animals, com podrien ser el del goril·la Floquet de Neu, el de l'ovella Dolly o el de la gossa Laika.

## Referències

* ↑ Zoonímia. Gran enciclopèdia catalana

## Vegeu també

* Onomàstica
* Nom propi
* Antroponímia
* Fitonímia
# Jack Mormon

Jack Mormon és un terme de l'argot del segle xix procedent d'Amèrica. Originalment va ser utilitzat per descriure una persona que no era un membre batejat de l'Església de Jesucrist dels Sants dels Darrers Dies (o SDD), però que simpatitzava amb els membres de l'Església i el mormonisme, simpatitzaven amb ells, i/o prendre un interès actiu en el seu sistema de creences. En algun moment a mitjans del segle xx, però, el terme va començar a referir-se a un individu considerat pels mormons com un membre inactiu de l'església mormona, que, malgrat el seu punt de vista personal religiosa, manté bones relacions i sentiments positius cap a l'Església SDD.

## Referències

* ↑ Bagley, Pat. «'Jack Mormon' once meant something else». The Salt Lake Tribune p. B4, 13-01-2008. [Consulta: 20 setembre 2013].
* ↑ Stack, Peggy Fletcher «Active, inactive – do Mormon labels work or wound?». The Salt Lake Tribune, 23-09-2011 [Consulta: 20 setembre 2013].
# Guy Saint-Vil

Guy Saint-Vil (Port-au-Prince, 21 d'octubre de 1942) fou un futbolista haitià de la dècada de 1970.
Fou 16 cops internacional amb la selecció d'Haití amb la qual participà en la Copa del Món de futbol de 1974.
Pel que fa a clubs, destacà a Racing Club Haïtien, Baltimore Bays i Baltimore Comets.
El seu germà Roger Saint-Vil també fou futbolista.

## Referències

* ↑ «1974 FIFA World Cup Germany». Arxivat de l'original el 2011-07-23. [Consulta: 2 juny 2019].
* ↑ «FIFA profile». Arxivat de l'original el 2014-04-11. [Consulta: 2 juny 2019].
* ↑ Guy Saint-Vil NASL stats
* ↑ Guy Saint-Vil a National-Football-Teams.com (anglès)
* ↑ «World Cup Trivia - Fathers, Sons and Brothers, Uncles and Nephews». RSSSF, 02-10-2014. Arxivat de l'original el 26 febrer 2015.
# Damascus

«Damascus» té aquests significats:
* Damascus (Geòrgia), població dels Estats Units a l'estat de Geòrgia
* Damascus (Illinois)
* Damascus (Maryland), lloc designat pel cens a l'estat de Maryland
* Damascus (Ohio), àrea no incorporada i lloc designat pel cens a cavall dels comtats de Mahoning i Columbiana a l'estat nord-americà d'Ohio
* Damascus (Oregon)
* Damascus (Virgínia), població dels Estats Units a l'estat de Virgínia
* Damascus (llatí) o Damasc (català), ciutat capital de Síria
# Àcid ipuròlic

L'àcid ipuròlic, el qual nom sistemàtic és àcid (3S,11S)-dihidroxitetradecanoic, és un àcid carboxílic de cadena lineal amb catorze àtoms de carboni i dos grups hidroxil, ${\ce {-OH}}$, la qual fórmula molecular és ${\ce {C14H28O4}}$. En bioquímica és considerat un àcid gras.
Fou aïllat per primera vegada el 1909 per Frederick B. Power i Harold Rogerson de les arrels de la campaneta Ipomoea purpurea, i la seva configuració absoluta no fou determinada fins al 1990 pel japonès Masateru Ono i col·laboradors. S'ha identificat en altres sis espècies del mateix gènere.

## Referències

* ↑ Power, F.B.; Rogerson, H. Chem. Zbl., II, 1908, pàg. 887 [Consulta: 22 juny 2018].
* ↑ Eich, Eckart. Solanaceae and Convolvulaceae: Secondary Metabolites: Biosynthesis, Chemotaxonomy, Biological and Economic Significance (A Handbook) (en anglès). Springer Science & Business Media, 2008-01-12. ISBN 9783540745419.
# Messàpia

Messàpia (en llatí Messapia, en grec antic Μεσσαπία) va ser el nom donat pels grecs a la península que forma l'extrem sud-est d'Itàlia, que els romans anomenaven Calàbria.
També se l'anomenava Iapígia, encara que l'ús de la paraula era fluctuant. Iapígia i Messàpia eren de vegades sinònims, i de vegades Messàpia era només una part de Iapígia.

## Referències

* ↑ Bunbury, Edward Herbert. «Messa'pia». A: William Smith. Dictionary of Greek and Roman Geography, illustrated by numerous engravings on wood (en anglès). Londres: Walton and Maberly & John Murray, 1854.
# Hiroshi Masuoka

Hiroshi Masuoka (Iruma, Prefectura de Saitama, Japó, 13 de març de 1960) és un pilot de ral·lis japonès, guanyador del ral·li Dakar els anys 2002 i 2003 en la categoria de cotxes al volant d'un Mitsubishi.
Va quedar entre els deu primers en el París-Dakar durant onze anys consecutius (des del 1994 fins al 2004).

## Palmarès

* Vencedor del ral·li Dakar en 2002 i 2003 (Segon en 2001 i 2004).
* Vencedor de la Baixa Itàlia en 2003.
Vencedors del Ral·li Dakar - Automòbils :
1979 - Génestier
1980 - Kottulinsky
1981 - Metge
1982 - Marreau
1983 - Ickx
1984 - Metge
1985 - Zaniroli
1986 - Metge
1987 - Vatanen
1988 - Kankkunen
1989 - Vatanen
1990 - Vatanen
1991 - Vatanen
1992 - Auriol
1993 - Saby
1994 - Lartigue
1995 - Lartigue
1996 - Lartigue
1997 - Shinozuka
1998 - Fontenay
1999 - Schlesser
2000 - Schlesser
2001 - Kleinschmidt
2002 - Masuoka
2003 - Masuoka
2004 - Peterhansel
2005 - Peterhansel
2006 - Alphand
2007 - Peterhansel
2008
2009 - De Villiers
2010 - Sainz
2011 - Al-Attiyah
2012 - Peterhansel
2013 - Peterhansel
2014 - Roma
2015 - Al-Attiyah
2016 - Peterhansel
2017 - Peterhansel
2018 - Sainz
2019 - Al-Attiyah
2020 - Sainz
2021 - Peterhansel
2022 - Al-Attiyah
2023 - Al-Attiyah :
# Mikael Birkkjær

Mikael Birkkjær (Copenhaguen, 14 de setembre de 1958) és un actor danès.
La seva carrera com a actor comença l'any 1985 amb els seus estudis en art dramàtic a la Skuespillerskolen al Odense Teater. Els seus papers més coneguts internacionalment són els de Phillip Christensen, el marit de Birgitte Nyborg a la sèrie de televisió danesa Borgen l i Inspector Ulrik Strange a la 2009 sèrie de televisió Forbrydelsen.

## Vida personal

Birkkjær va estar casat amb la també actriu Tammi Øst amb qui té dos fills, Rasmus i Andrea;.

## Filmografia

* Noi de små børn... (2004)
* Oh Happy day(2004)
* Springet (2005)
* The Escape (2009)
* Room 304 (2011)
* All Inclusive (2014)
* What We Become (2016)

### Sèries de televisió

* Een Colla strømer... (1987)
* Krøniken (2005)
* Sommer (2008)
* Forbrydelsen (2009) (marketed com L'Assassinat en anglès parlant països)
* Borgen (2010/2011)
* El Pont (2018)

### Pel·lícules de televisió

* En farlig mand (1987)
* Suplicaær, Lighed og Broderskab (1990)
* Boksning (1988)

## Referències

* ↑ «Ten Things I'll Miss About Borgen's Phillip Christensen». Radio Times. [Consulta: 5 febrer 2012].
* ↑ «Archived copy». Arxivat de l'original el 2012-04-25. [Consulta: 16 novembre 2011].
* ↑ , 05-01-2012.
* ↑ «Còpia arxivada». Arxivat de l'original el 2020-11-12. [Consulta: 17 novembre 2020].
* ↑ «Mikael Birkkjær - Women in Power». Evening Standard. [Consulta: 6 maig 2012].
# Notaden nichollsi

Notaden nichollsi és una espècie de granota que viu a Austràlia.

## Referències

* Hero, J.-M., Horner, P., Roberts, D., Meyer, E. & Clarke, J. 2004. Notaden nichollsi. Llista Vermella d'Espècies Amenaçades de la UICN 2006. Consulta: 25 d'abril del 2008.